সব্যসাচীর ২৫ বছর, মা হওয়ার পর প্রথমবার ব়্যম্পে দীপিকা

ওয়েব ডেস্ক: বলিউডের ফ্যাশন দুনিয়া রাজ করছেন সব্যসাচী মুখোপাধ্যায় (Sabyasachi Mukherjee )। তাঁর ফ্যাশন হাউজ এদিন ২৫ বছর পূর্ণ করল। এই বিশেষ উদযাপনে মঞ্চ আলো করলেন দীপিকা পাড়ুকোন। গত সেপ্টেম্বরে রণবীর-দীপিকার পরিবারে এসেছে তাঁদের কন্যা দুয়া পাডুকোন সিং। মেয়ের জন্মের পর আপাতত ঘর-সংসার নিয়েই ব্যস্ত বলিউডের মস্তানি। প্রেগন্যান্সিতে শ্যুটিং করলেও মা হওয়ার পর আপাতত কাজ থেকে কিছুদিনের বিরতি নিয়েছেন নিউলি মাম্মি। বিশিষ্ট ফ্যাশন ডিজাইনার সব্যসাচী মুখোপাধ্যায়ের ফ্যাশন শোয়ের (Sabyasachi Mukherjee Fashion Show) ২৫ বছর পূর্তিতে ব়্যম্পে হাজির দীপিকা পাডুকোন (Deepika Padukone)!

View this post on Instagram

A post shared by DietSabya® (@dietsabya)

ক্যারিয়ারের ২৫ বছর পূর্তি উদযাপন করলেন বিখ্যাত ডিজাইনার সব্যসাচী মুখোপাধ্যায়। এ উপলক্ষে ছিল বিশেষ ফ্যাশন শো। ব়্যাম্পে থেকে দর্শকসারি সবখানেই ছিল তারকাদের সমাগম। বলিউডের বিশিষ্ট ব্যক্তিরা ছিলেন সব্যসাচীর গালা পার্টিতে। ব়্যাম্পে সকলের নজর কাড়লেন দীপিকা পাড়ুকোন। ফ্যাশন শোয়ের মঞ্চে মস্তানির উজ্জ্বল উপস্থিতি যেন শোয়ের জৌলুস বৃদ্ধি করেছিল। দীপিকার থেকে চোখ সরানো যাচ্ছিল না। শো জুড়ে ছিল অভিনেত্রী গ্ল্যামলুকের চমক। শোতে একটি ক্রিম শার্ট এবং ম্যাচিং প্যান্ট পরেছিলেন। সঙ্গে নিয়েছিলেন একটি কোট। কোটের সঙ্গে কালো লেদারের গ্লাভস আর মানাইসই জুয়েলারিতে দীপিকা। চুলটাকে টেনে বেঁধে একটা স্মার্ট খোঁপা করেন। পরেছিলেন একটি চশমাও। এতদিন পর তাঁকে এই রূপে দেখে অনুরাগীরা মুগ্ধ।

View this post on Instagram

A post shared by t2ONLINE (@t2telegraph)